Economic Cooperation Administration

Economic Cooperation Administration (akronym ECA; dosl. „Administratíva pre hospodársku spoluprácu“) bola vládna agentúra Spojených štátov založená na základe zákona Kongresu Spojených štátov o zahraničnej pomoci z 3. apríla 1948Economic Cooperation Act of 1948, Sec. 104. (a) Dostupné online. [cit. 2020-12-29]. za účelom koadministrácie Marshallovho plánu, ktorá pôsobila od 3. apríla 1948 do 31. októbra 1951.foreign aid. In: International relations dictionary. 2nd ed. Washington, D.C. : Department of State Library, 1980, p. 27. Dostupné online. [cit. 2020-12-29]. Vznikla ako partnerská organizácia k Organizácii pre európsku hospodársku spoluprácu (Organization for European Economic Cooperation),European recovery program (ERP or Marshall plan). In: Smith, Joseph – Davis, Simon. Historical dictionary of the Cold War. 2nd ed. Lanham, MD : Rowman & Littlefield, 2017. ISBN 9781442281868, p. 112. roku 1961 transformovanú na Organizáciu pre hospodársku spoluprácu a rozvoj (OECD).

Agentúru riadil administrátor pre hospodársku spoluprácu menovaný prezidentom Spojených štátov so súhlasom Senátu Spojených štátov, a to:
 Paul Gray Hoffman, vymenovaný 7. apríla 1948, ktorý vo funkcii pôsobil od 9. apríla 1948 do 30. septembra 1950,Paul Gray Hoffman (1891–1974) [online]. [Washington, D.C.] : United States Department of State, Foreign Service Institute, Office of the Historian, Foreign Service Institute, [s. a.] [cit. 2020-12-29]. Dostupné online.
 William Chapman Foster, vymenovaný 1. októbra 1950, ktorý vo funkcii pôsobil od 2. októbra 1950 do 12. septembra 1951.William Chapman Foster (1897–1984) [online]. [Washington, D.C.] : United States Department of State, Foreign Service Institute, Office of the Historian, Foreign Service Institute, [s. a.] [cit. 2020-12-29]. Dostupné online.

ECA mala zastúpenie v hlavnom meste každého štátu, ktorý bol prijímateľom hospodárskej pomoci, vedené takou osobu, aby bolo možné skrze ňu viesť rokovania na najvyššej úrovni s vládou príslušného štátu.Jacob J. Kaplan. Interviewed by: W. Haven North. Initial interview date: March 22, 1999 [PDF online]. [Arlington, VA] : The Association for Diplomatic Studies and Training, Foreign Affairs Oral History Project, Foreign Assistance Series, 1999, p. 5. Dostupné online. [cit. 2020-12-29].

1. novembra 1951 agentúru nahradila Mutual Security Agency (MSA, dosl. „Agentúra pre vzájomnú bezpečnosť“).

 Zdroje 

 Externé odkazy 
 Records of U.S. Foreign Assistance Agencies, 1948-1961 [online]. [College Park, MD] : U.S. National Archives and Records Administration, 2016-08-15 [cit. 2020-12-29]. Dostupné online. – prehľad archívneho fondu

Kategória:Organizácie v USA
Kategória:Federálne agentúry USA
Kategória:Zaniknuté organizácie
Kategória:Ekonomické organizácie
Kategória:Organizácie založené v 1948